Tänään ohjelmassa: -
Muslimimaa toivotti pastorit tervetulleiksi.
Mitä avoimuuden takana on?
Onko siitä apua maan kristityille?
Hienoja autoja ja väkevää sanomaa.
Sairaus muutti miehen elämän ja toi palon Sanan julistamiseen.
Juoksu Siionin puolesta.
Kristityille Jerusalemin maraton on Jumalan valtakunnan työtä.
KRISTILLISEN MAAILMAN UUTISET
Tervetuloa uutisten parin. Olen Mark Martin. ―Wendy Griffith.
Muslimimaa otti avosylin vastaan ryhmän kristittyjä.
Azerbaidžan kutsui kymmenkunta pastoria viralliselle vierailulle.
Maan asukkaista enemmistö on muslimeja, -
mutta eri uskontoryhmillä on siellä hyvät suhteet.
Hallitus kutsui vieraaksi 15 kristittyä johtajaa ja rabbin.
Maa haluaa näyttää arabimaailmalle, että rauha on oikea tie.
Vieraat toivovat, että matka voisi olla ensiaskel kohti sovintoa.
Muslimimaita on 57. Azerbaidžan on näyttänyt tietä ja tuonut esiin -
maltillisempaa, avoimempaa ja edistyksellisempää islamia, -
joka tukee Israelia.
Tämä on erityinen hetki Jumalan valtakunnassa.
Jumala toimii kulissien takana yllättävillä tavoilla.
Ryhmä kiersi maata -
ja kunnioitti kommunistien surmaamien siviilien muistoa.
Joel Rosenberg on Israelissa asuva kristitty.
Hän on viime vuosina tuonut yhteen -
muslimimaiden johtajia ja amerikkalaisia kristittyjä.
Mukana ovat olleet Egypti, Saudi-Arabia, -
Jordania, Arabiemiraatit ja nyt Azerbaidžan.
Toimittajamme George Thomas haastatteli Rosenbergia -
näistä mielenkiintoisista suhteista.
Pari vuotta sitten tapaamiset olisivat olleet mahdottomia.
Mikä on avannut ovet?
Jumala tekee sen, mutta en ole varma, miten.
Iranin edustama uhka arabimaille muuttaa asetelmia rajusti.
Jokaisen arabijohtajan on nyt pohdittava, -
ketkä todella ovat hänen ystäviään ja vihollisiaan.
Heillä on kelvot suhteet USA:han, mutta he haluavat lähentää niitä.
He katsovat vanhaa vihollistaan Israelia ja ajattelevat, -
että Israel on onnistunut vastustamaan Irania -
ja neutralisoimaan sen uhan.
Ehkä meidän pitäisikin olla ystäviä Israelin kanssa.
Evankeliset kristityt ovat tässä välissä.
Rakastamme Israelia, muttemme yleensä vihaa arabimaita.
He kutsuvat meitä puhumaan rauhasta ja uskonnonvapaudesta.
Jumala on tehnyt tämän, -
mutta nämä ovat luullakseni arabijohtajien motiivit.
He haluavat vakuuttaa tavallisille amerikkalaisille, -
että ovat hyvän puolella, tekevät uudistuksia eivätkä ole vihollisia.
Onko tapaamisista hyötyä näiden maiden kristityille?
Mitä maiden kristityt johtajat sanovat keskusteluistanne?
Emme edes mene mihinkään maahan -
kysymättä maan kristityiltä johtajilta, onko tästä heille apua.
Saudi-Arabia on ainoa poikkeus. Maan kristityt toimivat maan alla.
Tapasimme Saudi-Arabian kruununprinssin -
puhumatta maan kristittyjen kanssa.
Mutta sanoimme hänelle, että maassa ei nyt ole kristillisiä kirkkoja.
Olisiko hän valmis sallimaan niiden toiminnan?
Kaikissa muissa maissa tapaamme kristittyjä johtajia.
Heitä rohkaisee, että amerikkalaiset uskovat, jotka rakastavat Israelia, -
osoittavat rakkautta myös arabimaissa asuville veljilleen.
Mikä on tapaamisten päätavoite? ―Haluamme todistaa Jeesuksesta -
näille muslimijohtajille ja heidän kansalaisilleen.
Haluamme vahvistaa kristittyjä, joilla on vaikeaa näissä maissa.
Edistämme uskonnonvapautta.
Haluamme myös edistää rauhaa Israelin ja arabimaiden välillä.
Kuten tiedät, nämä maat eivät ole kovin ystävällismielisiä.
Luotatko siihen, että nämä johtajat raivaavat tietä -
ja ovat avoimia uskonnonvapaudelle ja ihmisoikeuksille?
Luottamusta pitää rakentaa. Suhteiden luominen on vasta alussa.
Avain on, että kaikki nämä arabimaat, -
Egypti, Jordania, Arabiemiraatit ja Saudi-Arabia, -
ovat tekemässä valtavia uudistuksia.
Harvat amerikkalaiset uskovat ovat kuulleet siitä, -
mutta minä ja ryhmäni tarkkailemme maita läheltä.
Haluamme kysyä kysymyksiä.
Arabijohtajien pitäisi saada kiitosta uudistuksistaan.
Toki tehtävää on vielä paljon, -
ja rohkaisemme heitä tekemään enemmän ja suurempia uudistuksia.
Raamattu kehottaa rukoilemaan hallitsijoiden puolesta -
ja kunnioittamaan heitä.
Ihmisen kunnioittamiseen kuuluu se, että huomaa, mitä hän tekee oikein.
Ei pidä vain arvostella. ―Uskot Raamatun profetioihin ja siihen, -
että Jumala hallitsee tapahtumia. Mitä Hän tekee nyt Lähi-idässä?
Paljonko meillä olikaan aikaa?
Elämme dramaattisen muutoksen aikaa.
Kaikki johtuu Iranin uhasta. Pelko Irania kohtaan -
muuttaa Israelin ja Persianlahden maiden välisiä suhteita.
Se vetää Israelia ja arabimaita lähemmäs USA:ta -
ja lähemmäs toisiaan.
Ja avaa ovia uskoville.
Saudiperhe ei ole tavannut evankelisia kristittyjä 300 vuoteen.
Olimme ensimmäinen uskovien ryhmä kaikissa näissä maissa.
Uskon, että Jumala avaa ovia.
Jokainen ihminen maailmassa tarvitsee ystävän, -
joka tuntee Jeesuksen ja rakastaa Häntä.
Johtajien tasolla arabimaailma on sulkenut itsensä ihmisiltä, -
jotka rakastavat Jeesusta, mutta nyt yhteys on syntymässä.
Emme muuta omia näkemyksiämme.
Rukoilemme näiden johtajien kanssa ja kerromme, mitä on olla kristitty.
Olen kiitollinen, että Herra avaa ovia. Loppu on Hänen käsissään.
Aikamme on lopussa. Kiitos, Joel. ―Kiitos, oli hauska tavata.
Mies rakastaa hienoja autoja, -
mutta vielä enemmän evankeliumin kertomista.
Tv-ohjelma tuo nämä asiat yhteen.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Brenda, katso video, jonka näin Klubi 700 -ohjelmassa.
Rukoilen, että Jumala tekee saman sinulle.
Kotisivuillamme voit helposti -
katsoa ja jakaa suosikkivideoitasi.
Kaksi opiskelijaa on julkaissut Raamatun nykynuoria varten.
He ovat mukana opiskelijatyössä Etelä-Kalifornian yliopistossa.
He suunnittelivat Raamatun nykyajan visuaalisille ihmisille.
Brian Chung Alabaster-yhtiöstä kertoo, -
miksi hän haluaa tuoda Jumalan sanaa esiin luovasti.
Toimintamme oli tavallaan tienristeyksessä.
Ennen vanhaan kirkkotaiteella, -
renessanssitauluilla ja lasimaalauksilla oli vahva rooli.
Halusimme jälleen kertoa taiteen avulla, miten kaunis Jumala on.
Sivut näyttävät todella kauniilta.
Yritys on julkaissut evankeliumit, psalmit, -
sananlaskut ja roomalaiskirjeen. Ne voi lukea kotisivuillamme.
Uusi tv-ohjelma yhdistää rakkauden autoihin ja Kristukseen.
Ohjelman isännällä on valtavasti kokemusta molemmista.
Toimittajamme John Jessup kertoo, miksi tämä ohjelma on nähtävä.
Meguiarin Car Crazy -ohjelman erikoisjakso.
Barry Meguiar on tuttu tv-kasvo Car Crazy -ohjelmasta.
Nyt hänellä on uusi ohjelma.
Ohjelma käsittelee yhä autoja, mutta uudella mausteella.
Kuin karaokea autossa, mutta Kristus-keskeisesti.
Meguiarin nimi tuo monille mieleen autovahan.
Yritys on lähes 120-vuotias.
Yrityksen johtaja Barry Meguiar käyttää rakkauttaan autoihin -
edistääkseen uudessa ohjelmassaan herätystä.
Ohjelma sytyttää uskovia ymmärtämään, -
ettei uskosta kertominen olekaan niin vaikeaa.
Autoja voisi luulla Barryn ensirakkaudeksi.
Hän kerää harvinaisia autoja ja johtaa perheyritystä, -
mutta arvostaa jotain vielä enemmän.
Mikään ei vedä vertoja etuoikeudelle -
saada kertoa jollekulle Jeesuksesta.
Mikään ihmiselämässä ei vedä sille vertoja, -
ja voimme kokea sen joka päivä.
Barry ja vaimonsa Karen kertovat uskostaan kaikkialla.
Rukoilemme tarjoilijoiden puolesta ravintolassa.
Ruokarukouksen yhteydessä kysymme, voimmeko rukoilla heidän puolestaan.
Kukaan ei ole koskaan kieltäytynyt, -
kun olen kysynyt, saanko rukoilla hänen puolestaan.
Kukaan ei voi viedä uskoani.
Välillä Barry kuulostaa saarnaajalta.
Hän uskoo Jumalan käyttävän hänen yritystään saarnastuolina.
Olen innoissani myymästäni tuotteesta ja yrityksestäni, -
mutta se liittyy tähän aikaan.
Sadan vuoden päästä ei ole väliä, paljonko tuotteita olen myynyt -
tai olenko konservatiivi vai liberaali.
Tärkeintä on, otinko Jeesuksen vastaan Herranani.
Ja jos otin, moniko pääsee taivaaseen minun vaikutuksestani.
Hänellä on oma versio lähetyskäskystä.
Siirrä kaikkia joka päivä lähemmäs Jeesusta.
Jokainen voi ymmärtää tämän.
Lähetyskäsky on: Siirrä kaikkia joka päivä lähemmäs Jeesusta.
Barry oli kuolla virusinfektioon. Nyt hänellä on tehtävä.
Anna uskosi virrata sinusta ulos joka päivä.
Hän aloitti herätykseen liittyvän työn -
ja auttaa uskovia kertomaan uskostaan kirkon ulkopuolella.
Miten käytit päiväsi ja vaikutus- valtasi töissä ja muualla, -
olitpa julkisuudessa, työpaikalla, kotona tai kirkon penkissä?
Tai huippuauton kyydissä.
Ohjelmassaan Barry kutsuu vieraitaan mukaan ajelulle -
Kalifornian aurinkoisille kaduille ja kertomaan uskoontulostaan.
Ohjelmassa nähdään julkkiksia ja tunnettuja pastoreita, -
mutta myös tuntemattomampia ihmisiä erilaisista taustoista.
Tarkoitus on osoittaa, miten helppo uskosta on kertoa.
Kerromme ristintyöstä. Se muuttaa sydämiä.
Vieraat ovat roolimalleja.
Toivon, että ohjelman jälkeen jokainen katsoja sanoo: -
"Näyttääpä hauskalta. Minäkin pystyisin tuohon."
Näin sytytämme sydämiä kaikkialla.
Ilomme vetää ei-uskovia puoleensa, mutta sitä ei näy tarpeeksi, -
koska uskovat eivät ymmärrä todistamisesta tulevaa iloa.
Voit toimia seurakuntaneuvostossa, kuorossa tai vahtimestarina -
tai pitää pyhäkoulua. Tein noita kaikkia, ilotta.
Palvelin hyvin, mutta mitä enemmän tein, sitä kuivemmaksi tulin.
Sitten aloin kertoa uskostani, ja se oli hienoa.
Mikään ihmiselämässä ei pääse lähellekään sitä kokemusta, -
että siirtää jotakuta lähemmäs Jeesusta.
Jumala käytti meitä, johdatti asiat, puhui kauttamme. Vau!
Rakastan tätä miestä. Tämä on ollut hieno matka, eikö vain?
Yhdessä koko ajan!
Meillä on hauskaa. Koko elämäni on ollut alkusoittoa tälle.
Barryn mukaan hänen elämäntyönsä, kotinsa ja uusi ohjelmansa -
kuuluvat Jumalalle.
Hän haluaa tartuttaa intonsa uskon jakamisesta -
jokaiseen uskovaan kaikkialla maailmassa.
John Jessup, CBN News, Newport Beach, Kalifornia.
Hieno tarina, John. Kotisivuiltamme näette, -
miten voitte katsoa Barryn ohjelmaa Ignite your Life.
Nämä kristityt juoksevat Jerusalemin kukkuloilla -
kantaen mukanaan holokaustista selvinneiden -
ja köyhien ja vainottujen juutalaisten taakkaa.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Löydä Jumalan lupaukset: -
Minä pelastan, suojelen, vastaan, autan, -
vapautan, kunnioitan, annan pitkän iän, osoitan pelastuksen.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset. Uusi opetus Pat Robertsonilta.
Kiinan isku kristittyjä ja kirkkoja vastaan pahenee.
Viime viikolla lähes 50 Early Rain -seurakunnan jäsentä, -
heidän joukossaan 11 lasta, pidätettiin Chengdun kaupungissa.
Kiinan turvallisuusvirasto sulki seurakunnan joulukuussa -
ja pidätti pastori Wahng-Yeen ja 160 kristittyä.
Kristittyjen vaino pahenee Intiassa. Ihmisoikeusjärjestöjen mukaan -
kristittyihin kohdistuvat viha- ja väkivaltatapaukset -
lisääntyivät alkuvuoden aikana 57 prosentilla.
Viime vuonna tapaukset lisääntyivät 49 prosentilla.
Vuoden 2019 tammi-helmikuussa raportoitiin -
77 hyökkäystä kristittyjä vastaan.
Koko vuoden 2018 aikana tapauksia oli 49.
Hyökkäykset kristittyjä kohtaan ovat lisääntyneet sen jälkeen, -
kun radikaali hindupuolue nousi valtaan vuonna 2014.
Open doors -järjestön mukaan -
Intia on kristityille maailman 10. huonoin maa.
Jerusalemin talvimaraton järjestetään yhdeksättä kertaa.
Osallistujat juoksevat pitkin vanhan ja uuden Jerusalemin katuja.
Juokseminen on hauskaa, maratonista en tiedä.
Tänä vuonna ryhmä kristittyjä tuli juoksemaan Siionin puolesta.
Siionin puolesta juoksijat rukoilivat ennen tapahtumaa.
Siunattua aamua! Täydelliset juoksuolosuhteet.
On hauska juosta missä tahansa päin maailmaa.
Iloitsen siitä, että Jumala on suonut täydellisen päivän.
Ja olemme vielä Luvatussa maassa!
Tämä on ensimmäinen Run for Zion -ryhmä.
Tarjoamme tätä kokemusta ensi kertaa kristityille.
Jonathan Feldstein on Run for Zionin perustaja.
Ortodoksijuutalaisena minusta on hienoa -
voida tarjota ihmisille tällainen kokemus.
Järjestö antaa ihmisille tilaisuuden -
kokea Israel eri tavalla kuin kiertomatkoilla.
Tämä antaa ihmisille erilaisen syyn tulla -
ja saada hienon kokemuksen juoksusta ja kiertomatkoista.
Annamme heille myös tilaisuuden siunata Israelia.
Ei vain olemalla täällä, vaan tukemalla hyväntekeväisyysjärjestöjä.
Haluamme auttaa juutalaisia liikuttamalla omia jalkojamme.
Pastori Ray Hardee Belmontista ja Elizabeth Wong Phoenixistä -
juoksevat täysmaratonin.
Run for Zion -järjestö auttaa -
kodittomia holokaustista selvinneitä -
sekä etiopialaisia juutalaisia, jotka palaavat Israeliin.
Haluamme edistää noita asioita.
Tulin, koska nyt on Israelin valtion 70-vuotisjuhlavuosi -
ja USA:n suurlähetystö muutti Jerusalemiin vuosi sitten.
Jonathan on ystäväni, ja uskon järjestön näkyyn -
sekä Jonathanin aitouteen ja hyviin motiiveihin.
Lääkäri Pat Castle perusti suuren abortinvastaisen järjestön.
Hän juoksee vaimonsa kanssa puolimaratonin.
Kristuksen ja elämän puolesta!
Halusin juosta Jeesuksen jalanjäljissä.
Tämä on 60. puolimaratonini, täällä Pyhässä maassa.
Maailman suurimman abortinvastaisen tiimin johtajana -
minulle on suuri siunaus edustaa täällä 10 617 vapaaehtoistamme.
Feldstein toivoo voivansa tuoda ensi vuonna jopa 500 kristittyä -
juoksemaan Siionin puolesta.
Julie Stahl, CBN News, Jerusalem Marathon, Jerusalem.
Kiitos Julie. Nettisivuiltamme löydätte lisää kertomuksia siitä, -
miten seurakunta siunaa Israelia. Palaamme pian.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Kun F4-luokan tornado osui Alabamaan alkuvuodesta, -
Kathy Brown halusi saada hoidossaan olevat sotaveteraanit turvaan.
Tornado tappoi 23 ihmistä, mutta Kathy ja veteraanit selvisivät.
Hekin saivat kokea tornadon raivon.
Operaatio Siunaus auttoi heitä jälleenrakennuksessa.
Kathy Brown on Loving Touch -hoivakodin omistaja.
Kodissa asuu 14 vammautunutta sotaveteraania.
Kathy hoitaa heitä ja asuu naapurissa.
Hänen miehensä on veteraani, -
joka sai Purple Heart -kunniamerkin haavoituttuaan Vietnamissa.
Olen ammatiltani sairaanhoitaja. Halusin aina hoitajaksi.
Olen nyt eläkkeellä, mutta haluan yhä auttaa muita.
Olen aina huolehtinut muista, en niinkään itsestäni.
Sunnuntaina 3.3. Kathy kuuli uutisista varoituksen huonosta säästä.
Hän juoksi naapuriin varmistamaan, että veteraanit olivat turvassa.
Kaksi tornadoa iski maahan aivan lähistöllä.
Veimme sotaveteraanit turvaan ja rukoilimme, että selviäisimme.
Kiitos Jumalalle, me ja hoivakoti selvisimme vahingoittumattomina.
Myös Kathyn kotitalo selvisi ilman vahinkoja, -
mutta tornado kulki aivan talon vierestä.
Tornado repi sotaveteraanien virkistyskeskuksen katon irti, -
heitti romua Kathyn pihalle ja tuhosi lastenlasten kiipeilytelineen.
Operaatio Siunaus tuli kantamaan painavat roskat pois.
Virkistyskeskuksen katto peitettiin pressulla, ettei talo kastuisi.
Kiitos, kiitos, kiitos.
Kathy uskoo Jumalan lähettäneen auttajat.
Hänen ei tarvinnut edes soittaa. Hänen ystävänsä teki sen ja sanoi:
"Auttakaa tätä naista. Hän on ihanin nainen heti äitini jälkeen."
Tämä on minulle vaikeaa. Haluaisin itse antaa.
Operaatio Siunaus tuli, vaikken edes soittanut heille.
En osaa selittää sitä.
Olin kiitollinen huomatessani, että Jumala lähetti tänne jonkun.
Meidän ei tarvinnut edes pyytää apua.
Emme tienneet asiasta ennen kuin minulle soitettiin aamulla.
Olen kiitollinen, että tulitte auttamaan. En osaa selittää tätä.
Jumala on uskollinen uskolliselle palvelijalleen Kathylle.
Hänen ei tarvinnut edes pyytää apua, vaan Jumala tuli ja auttoi.
Nähdään taas ensi viikolla. ―Voikaa hyvin!